રીટેલ-કન્ઝયુમર પ્રાઈસ ઈન્ડેક્સ ઓકટોબરમાં ઘટીને આવ્યા બાદ હવે સોમવારે ૧૫,ડિસેમ્બર ૨૦૧૪ના જાહેર થનારા હોલસેલ ફુગાવાના આંક પર નજર રહેશે. આ સાથે આઈઆઈપી નેગેટીવ આવ્યા બાદ હવે કોર્પોરેટ ઈન્ડિયા દ્વારા સોમવારે એડવાન્સ ટેક્ષના ત્રીજા હપ્તાની થનારી ચૂકવણીના આંકડા જોવા રહ્યા, જેના પરથી કંપનીઓના ડિસેમ્બર,૨૦૧૪ અંતના ત્રીજા ત્રિમાસિકના પરિણામો કેવા રહેશે એનો અંદાજ મળશે. જ્યારે આંતરરાષ્ટ્રીય સ્તરે ક્રુડ ઓઈલના ભાવ સતત મહત્વનું પરિબળ બની રહેવાની સાથે બુધવાર ૧૬,ડિસેમ્બર અને ગુરૃવાર ૧૭,ડિસેમ્બર ૨૦૧૪ના મળનારી યુ.એસ.ફેડરલ ઓપન માર્કટ કમિટી-એફઓએમસીની મીટિંગ પર નજર રહેશે. આ સાથે બેંક ઓફ ઈંગ્લેન્ડ દ્વારા યુ.કે.ની બેંકોના રજૂ થનારી સ્ટ્રેસ ટેસ્ટ પરિણામો પણ વૈશ્વિક બજારો માટે મહત્વના બની રહી આ પરિબળો વચ્ચે આગામી સપ્તાહમાં સેન્સેક્સ ૨૭૬૩૩ થી ૨૬૮૬૬ અને નિફટી ૮૩૧૧ થી ૮૦૭૭ વચ્ચે અથડાતાં જોવાશે.